Võtikvere raamatuküla

Võtikvere raamatuküla on iga-aastane raamatupidu Jõgevamaal Mustvee vallas Võtikvere külas. Raamatuküla loomise algatas ja selle eestvedaja ja vaimne mootor on Võtikverest pärit kirjanik ja filmitegija Imbi Paju. Kui kohalik metskond, kus oli kasvatatud 200 aastat puid ja mis tegutses varem loodushoiu ja metsamõisana, metsareformi käigus 1998 kaotati, otsustati Paju eestvedamisel tühjana seisvasse metskonnamajja rajada raamatukogu. Raamatukogu avati augustis 1999 üritusega "Küla ja keskkond" ning sellest sai alguse iga-aastane traditsioon. Juba manalateed läinud külavanem Kaljo Pärn avas oma kodumuuseumi.[viide?] Alates 2000. aastast on raamatukülas iga aasta augustis toimunud mitmesaja osalejaga kirjanduslik vabaõhusalong ja raamatulaat. Nii korraldajad kui ka esinejad osalevad tasuta või väikse tasu eest kultuuritalgute korras. Tulevikus loodetakse raamatuküla käigus hoida pidevalt. 2017 aastal sai kirjanik Imbi Paju Eesti Kultuurkapitali Jõgevamaa eksperdigrupi tunnustuspreemia – pühendunud tegevuse eest Võtikvere raamatukülas.[viide?] Iga aasta augustis valitakse raamatukülale patroon. 1999. aastal oli selleks Soome suursaadik Pekka Oinonen, võtikverelasi tulid toetama ka Sysmä raamatuküla inimesed Soomest. Aastal 2000 kuulutas Võtikvere end ametlikult raamatukülaks. President ja eesti raamatu aasta patroon Lennart Meri saatis Võtikverre läkituse, milles kiitis küla seltsi julget pealehakkamist. "Eestis ringi käies olen ikka ja jälle kogenud eesti rahva võimsat tahet oma kohta selles suures maailmas jäädvustada ning enda tulevikule kindlat alusmüüri rajada," kirjutas president. "See paindumatu tahe, armsad võtikverelased, avaldub ka selges kavatsuses panna alus Raamatu-külale. Eesti tugevus ongi teie ja loodetavasti paljude teiste sarnaste ettevõtmiste kogusumma."[viide?] 2000 professor Rein Veidemann 2001 Mati Unt 2002 Leo Kunnas 2003 Andrus Kivirähk 2004 Ilona Martson 2005 Jaak Jõerüüt ja Viivi Luik 2006 Mikk Sarv 2007 Maimu Berg 2008 Leelo Tungal 2009 Doris Kareva 2010 Justin Petrone 2011 Marko Mihkelson 2012 president Toomas Hendrik Ilves 2013 Kätlin Kaldmaa 2014 Jan Kaus 2015 Valdur Mikita 2016 Veronika Kivisilla 2017 Soome kirjanik, kunstnik ja muusik Kivi Larmola 2018 antropoloog, muinasjutuvestja ja muusik Polina Tšerkassova 2019 Maili Liinev, laste lugemispesa ja lugemisjooga looja, koolitaja, õppejõud ja eripedagoog MTÜ Hoolingust (juured Võtikveres)  Pikemalt artiklis Elise Rosalie Auna nimeline Võtikvere raamatuküla kirjanduspreemia 2015. aastal loodi Imbi Paju ja kunstnik Lilli-Krõõt Repanu eestvedamisel Võtikvere raamatuküla Elise Rosalie Auna kirjanduspreemia. 2018. aastal andsid Võtikvere raamatuküla ja digitaalse trükikeskkonna ettevõte Dipri esimest korda välja luule eristipendiumi, mille sai luuletaja Airis Erme.[viide?] Raamatuküla päeval pööratakse palju tähelepanu ka laste lugemiskultuurile. Võtikverest pärit eripedagoogi ja lugemisnõustaja Malili Liinevi ja tema ema Eha Vesiko eestvedamisel on tegutsenud Võtikveres juba aastaid laste lugemispesa. Krista Pint on tegelnud Võtikvere raamatuküla peole rahastuse otsimisega ja suhtleb kirjastustega. Võtikveres tehakse kõik talgute korras, koos perekondadega, see on hoidnud inimesed lähedastena ja vastastikuses lugupidamises. Küla tegevusest ja kultuurimaastiku eest hoolitsemisest võtavad osa ka need, kes on Võtikverest küll pärit, kuid elavad külas suvel eelkõige puhkuse ajal või nädalalõpul. Võtikvere raamatuküla päeval on tutvustatud ka Eesti vähemuste, nagu venelaste, juutide, armeenlaste jt loomingut.[viide?] Janar Ala. Võtikvere raamatuküla tähistab juubelit Postimees, 6. august 2009 Võtikvere raamatuküla sai aastaseks Maaleht 30. august 2001 Laupäeval: Raamatupidu Võtikveres Koolielu.ee, 23. august 2002 Võtikvere raamatuküla. Virumaa.ee, 22. oktoober 2002 Võtikvere raamatuküla päeval toimub kirjanik Imbi Paju uue raamatu eelesitlus. Eesti Elu. Delfi.ee Võtikvere raamatuküla kirjanduspreemia pälvis Ly Seppel-Ehin Kas Võtikverre saab rajada raamatuküla? Sirp 2005 Viljakandvalt vaimne maastik Võtikveres Võtikvere raamatuküla kutsub 8. augustil sünnipäevale Doris Kareva: eestlased on sõnausku inimesed Vaimsuse maastikud Võtikveres President leiutas uue sõna Pealelend – Imbi Paju, kirjanik, dokumentaalfilmide tegija, mälu-uurija, Võtikvere raamatupeo ja kirjandusliku vabaõhusalongi perenaine Imbi Paju: paneme taas Võtikveres sõnad helisema! Võtikvere raamatuküla tunnustus läks Leena Kurvet-Käosaarele Võtikvere raamatuküla kirjanduspreemia sai Vahur Afanasjev ja luulestipendiumi Airis Erme. Postimees/Kultuur